laion/Wikipedia-Exotic huggingface dataset:
מרסלו דיאלו

מרסלו אמאדו דיאלו טריטואלי (בפורטוגזית: Marcelo Amado Djaló Taritolay; נולד ב-8 באוקטובר 1993) הוא כדורגלן ספרדי אזרח גינאה ביסאו המשחק בעמדת הבלם בבורי ראם יונייטד מליגת העל התאילנדית. מרסלו נולד בברצלונה, לאב יליד גינאה ביסאו ולאם ממוצא ארגנטינאי. הוא התחיל את הקריירה שלו במחלקות נוער מקומיות ובגיל 16 הצטרף למחלקת הנוער של ריאל מדריד. ביולי 2012, מרסלו חתם בבדלונה מהליגה הספרדית השלישית בכדורגל. בבדלונה שיחק עונה אחת ורשם 21 הופעות. בקיץ 2013, מרסלו חתם בקבוצת המילואים של גרנאדה. ב-19 באוגוסט 2014 חתם ביובנטוס מהסרייה א' והושאל מיידית בחזרה לקבוצת המילואים של גרנאדה. ב-14 בינואר 2015, מרסלו ערך את הופעת הבכורה שלו בקבוצה הראשונה בהפסד 0–4 לסביליה במסגרת גביע המלך הספרדי. ב-11 ביולי 2015, מרסלו הושאל לז'ירונה. ב-9 בספטמבר ערך את הופעת הבכורה שלו בקבוצה בתיקו 2-2 נגד ז'ימנסטיק טרגונה, בה הבקיע את שער הבכורה שלו בקבוצה. לעומת זאת, לא רשם ולו דקת משחק אחת בליגה במדי הקבוצה. ב-18 באפריל 2016 הושאל ל-UCAM מורסיה עד לסיום העונה. ב-7 ביולי, חתם לשנתיים בדפורטיבו לוגו מהליגה השנייה. ב-11 בדצמבר 2016 הבקיע את שער הבכורה שלו בקבוצה בניצחון 1-3 נגד נומנסיה. ב-3 ביולי 2017 מרסלו חתם לשלוש שנים בפולהאם מהפוטבול ליג צ'פמיונשיפ. ב-15 באוגוסט 2018, מרסלו חזר לספרד וחתם באקסטרמדורה. ב-27 באוגוסט 2019, מרסלו חזר לקדנציה שנייה בדפורטיבו לוגו. ב-31 באוגוסט 2021, מרסלו חתם בבואבישטה מליגת העל הפורטוגלית עד לסיום העונה, עם אופציה לעונה נוספת. ב-5 באוגוסט חתם בהרקולס. ב-8 ביוני 2019 מרסלו ערך את הופעת הבכורה שלו בנבחרת גינאה ביסאו בהפסד 2-0 לאנגולה. ב-26 במרץ 2021 הבקיע את שער הבכורה שלו בנבחרת בניצחון 1-3 נגד אסוואטיני. מרסלו השתתף עם הנבחרת בגביע אפריקה לאומות 2019. נכלל בסגל נבחרת גינאה ביסאו לטורניר גביע אפריקה לאומות 2023. מרסלו דיאלו, ברשת החברתית אינסטגרם מרסלו דיאלו, באתר Transfermarkt מרסלו דיאלו, באתר Soccerway מרסלו דיאלו, באתר BDFutbol מרסלו דיאלו, באתר WorldFootball.net מרסלו דיאלו, באתר National Football Teams מרסלו דיאלו, באתר FootballDatabase.eu BACIRO CANDE ANUNCIA LISTA DOS CONVOCADOS COM 14 ESTREIANTES PARA O CAN'2024 בחשבון הפייסבוק הרשמי של פדרציית הכדורגל של גינאה ביסאו, 22 בדצמבר 2023 (בפורטוגזית)
נבחרת בורונדי בכדורגל

נבחרת בורונדי בכדורגל, הידועה בכינוייה "הדרורים", היא נבחרת הכדורגל הלאומית של בורונדי. הדירוג הנוכחי של נבחרת בורונדי ברשימת הדירוג של פיפ"א, הוא המקום ה-136 בעולם, נכון ל-19 בספטמבר 2024; הניקוד הוא 1,101.79 – עלייה של 3 נקודות לעומת ניקוד קודם. דירוג השיא 96 נמדד לראשונה באוגוסט 1993, והדירוג הנמוך ביותר 160 נמדד לראשונה ביולי 1998. 1930 עד 1990 - לא נכנסה 1994 - לא העפילה 1998 - פרשה בזמן העפלה 2002 - פרשה 2006 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
ספונגילה לאקוסטריס

ספונגילה לאקוסטריס (שם מדעי: Spongilla lacustris) הוא מין של ספוג החי באמריקה הצפונית, אירופה, אסיה ואחד הספוגים הנפוצים ביותר במים מתוקים. ספוג זה תואר בידי החוקר קארולוס ליניאוס בשנת 1758. ספונגילה לאקוסטריס שייך למחלקת הספוגנים, הכוללת ספוגיים החיים בים, באוקיינוס, ובמים מתוקים. הוא מהספוגים הקטנים ביותר – אורכו סנטימטרים בודדים. צבעו נע בין ירוק ללבן. פירוש השם לאקוסטריס הוא קשור לאגמים. הוא חי במים רדודים שבבריכות, אגמים, מתחת לסלעים וצמחי מים. הוא ניזון בעזרת סינון מפיטופלנקטון וחיידקים. הספוג משמש פונדקאי לחרקים ממשפחת Sisyridae שבסדרת מרושתי-כנף, המטילים את הביצים שלהם במים. כשהביצים בוקעות, הזחלים ניזונים מהספוג וחיים בו, עד לשלב שהם הופכים לגולם. בספוג זה, יש שתי צורות רבייה: רבייה מינית ורבייה אל מינית. אל־זוויגית (אל־מינית), בשתי דרכים: קטעי גוף ספוגיים ניתקים מגוף הספוג, ונצמדים למצע ובו מתפתח ספוג חדש. גמולות – קטע מהספוג שמתעטף במעטפת שמגינה עליו עד שמגיע למצע עליו יכול להתפתח, הספוג שיתפתח בצורה זו יהיה זהה גנטית לספוג ההורה. גופים אלו הם גופי קיימא אשר מטרתם לשרוד תקופות של תנאים קיצוניים. זוויגית (מינית) – הספוג הוא הרמאפרודיט, כלומר שיש בו איברי מין זכריים ונקביים כאחד, אך בדרך כלל הוא מייצר תאי זרע ותאי ביצה בזמנים שונים. תאים אמביים הופכים לתאי זרע והספוג משחרר אותם מהאוסקולום (הפתח הגדול בראש הצינור), תאי הזרע חודרים דרך נקבובים לספוג אחר ומפרים תאי ביצית שנמצאים שם. מתפתחת זיגוטה, ביצית מופרית, והספוג משחרר המוני פגיות, עוברים זעירים (בלסטולה). 90% נאכלים, אחוז קטן נקלט ומתפתח. מדיה וקבצים בנושא ספונגילה לאקוסטריס בוויקישיתוף ספונגילה לאקוסטריס, באתר ITIS (באנגלית) ספונגילה לאקוסטריס, באתר NCBI (באנגלית) ספונגילה לאקוסטריס, באתר האנציקלופדיה של החיים (באנגלית) ספונגילה לאקוסטריס, באתר GBIF (באנגלית) Evans, Karen L.; Montagnes, David J. S. (September 2019). "Freshwater sponge (Porifera: Spongillidae) distribution across a landscape: Environmental tolerances, habitats, and morphological variation". Invertebrate Biology. 138 (3). doi:10.1111/ivb.12258. ISSN 1077-8306. Cocchiglia, Letizia; Purcell, Patrick J.; Kelly-Quinn, Mary (December 2012). "A Critical Review of the Effects of Motorway River-Crossing Construction on the Aquatic Environment". Freshwater Reviews. 5 (2): 141–168. doi:10.1608/frj-5.2.489. ISSN 1755-084X. S2CID 85723766. Corallini, Carla; Gaino, Elda (February 2003). "The caddisfly Ceraclea fulva and the freshwater sponge Ephydatia fluviatilis: a successful relationship". Tissue and Cell. 35 (1): 1–7. doi:10.1016/S0040-8166(02)00086-1. PMID 12589724.
קמרון פוארטס

קמרון פוארטס קסטרו (בצרפתית: Cameron Puertas Castro; נולד ב-18 באוגוסט 1998 בלוזאן שבשווייץ) הוא כדורגלן שווייצרי המשחק בעמדת הקשר בקבוצת רויאל אוניון סן-ז'ילואז מליגת העל הבלגית. פוארטס החל את הקריירה המקצוענית שלו בלוזאן מהליגה השווייצרית השנייה. בתום עונת 2019/2020 העפיל עם המועדון לליגת העל השווייצרית. בסך הכל ערך 94 הופעות ליגה במדי המועדון, בהן הבקיע עשרה שערים. ב-22 בינואר 2022 חתם פוארטס על חוזה לשלוש עונות וחצי ברויאל אוניון סן-ז'ילואז מליגת העל הבלגית. ב-27 בינואר ערך את הופעת הבכורה שלו במועדון, כשנכנס כמחליף בתיקו 0-0 נגד קלאב ברוז' במסגרת המחזור ה-24 בליגה לעונת 2021/2022. קמרון פוארטס, באתר Transfermarkt קמרון פוארטס, באתר Soccerway קמרון פוארטס, באתר BDFutbol קמרון פוארטס, באתר WorldFootball.net קמרון פוארטס, באתר FootballDatabase.eu Bienvenue Cameron Puertas ! באתר הרשמי של רויאל אוניון סן-ז'ילואז, 22 בינואר 2022 (בצרפתית)
נורת' אמריקן A-36 אפאצ'י

האפאצ'י, או המוסטנג בשמו הרשמי (באנגלית: North American A-36), היה מטוס תקיפה אמריקאי ממלחמת העולם השנייה. הוא התבסס על ה-P-51 מוסטנג, אחד ממטוסי הבוכנה המוכרים ביותר, אך הותקנו לו מעצורי אוויר מלבניים מעל ומתחת הכנפיים. כניסת המוסטנג לשירות בחיל האוויר המלכותי בשנת 1942 וקליטתו המוצלחת הביאה את גנרל ג'יימס קינדלברגר להזמין עוד מטוסים כאלה. אך לא היה לו תקציב למטוסי קרב חדשים, אלא רק למטוסי תקיפה. לכן הוא הוציא אפיון למטוס תקיפה מבוסס המוסטנג. נורת' אמריקן ייצרה את המטוס, שהשוני בינו לבין המוסטנג התמקד בכנפיים. בשל מעצורי האוויר וכמו כן בשביל להתקין עליה מתלי חימוש היה צורך לתכנן את המבנה של מחדש. המטוס שירת בחיל האוויר המלכותי ב-10 טייסות, ובחיל האוויר האמריקאי בטייסת אחת. מטוסים אלה פעלו בעיקר בגזרת הים התיכון וצפון אפריקה. מדיה וקבצים בנושא נורת' אמריקן A-36 אפאצ'י בוויקישיתוף North American A-36 Apache, www.aviation-history.com North American A-36A Apache (Mustang), www.historyofwar.org ערך זה הוא קצרמר בנושא כלי טיס צבאיים ובנושא מלחמת העולם השנייה. אתם מוזמנים לתרום לוויקיפדיה ולהרחיב אותו.
הזמר במסכה (תוכנית טלוויזיה צרפתית)

זמר המסכה (בצרפתית: Mask Singer) היא תוכנית מציאות צרפתית המבוססת על פורמט דרום קוריאני King of Mask" Singer" של ערוץ MBC. התוכנית מנוהלת על ידי קבוצת TF1. זמר המסכה היא תחרות שירה בין ידוענים הלובשים תלבושות משוכללות וכיסויי פנים כדי להסתיר את זהותם מהקהל, חברי הפאנל ומתמודדים אחרים. העונה הראשונה של זמר המסכה עלתה לראשונה ב-8 בנובמבר 2019. בהנחיית קמיל קומבל, היא כללה את אלסנדרה סאבלט, קב אדמס, אנגון וג'רי בפאנל השופטים. העונה השנייה החלה לצלם ב-2020, ושודרה בין 17 באוקטובר ל-28 בנובמבר 2020 עם אותם מארחים בפאנל. העונה השלישית שודרה לראשונה ב-1 באפריל 2022, עם אותם חברי הפאנל והמנחה. העונה הרביעית שודרה לראשונה ב-23 באוגוסט 2022. קבוצה של מפורסמים מתחרה בעילום שם על הבמה, שרים בתלבושות מלאות. בכל פרק, חלק מהמתחרים משודכים לתחרויות דו-קרב, בהן כל אחד יבצע שיר לבחירתו. לאחר כל דו-קרב, חברי הפאנל והקהל בשידור חי מצביעים: המנצח חסין מהדחה, בעוד המפסיד מועמד להדחה. בסוף הפרק, המפסידים של הדו-קרבים נתונים להצבעות חדשות של חברי הפאנל כדי לקבוע מי לא ימשיך; לאחר מכן הזמר שהודח נכנס לחדר מיוחד מאחורי הקלעים שבו הוא מפנה את גבו למצלמה, מוריד את המסכה, ואז מסתובב כדי לחשוף את זהותו לצופים. בנוסף לתחרות השירה, לפני כל ביצוע של מתמודד, מוקרן על המסך באולפן סרטון קצר בו רמזים על זהותו של הזמר. ראיונות מוקלטים מראש ניתנים כרמזים ומציגים את הקולות המעוותים של הידוענים. חברי הפאנל מקבלים זמן לשער את זהות הזמר לאחר ההופעה ולעיתים לשאול אותם שאלה בודדת כדי לנסות ולנחש את זהותם. לאחר ההכרזה על בכורת התוכנית, TF1 הודיעה כי חברי הפאנל של העונה הראשונה יורכב מהשחקן קב אדמס, מנחת הרדיו והטלוויזיה אלסנדרה סובלט, הזמרת אנגון והקומיקאי ג'רי. הפאנל נשאר גם לעונות השנייה והשלישית. ב-4 ביוני 2022, פורסם כי חברי הפאנל שיצטרפו לאדמס וימלאו את מקומם של סובלט, אנגום וג'רי יהיו: הפיתום והסטנדאפיסט ג'ף פנקלוק, השחקנית והקומיקאית שנטל לאדסו והזמרת-יוצרת ויטה. פרק בכורת העונה שודר לראשונה ב-8 בנובמבר 2019 ופרק סיום העונה שודר לראשונה ב-13 בדצמבר 2019. פרק בכורת העונה שודר לראשונה ב-17 באוקטובר 2020 ופרק סיום העונה שודר לראשונה ב-28 בנובמבר 2020. פרק בכורת העונה שודר לראשונה ב-1 באפריל 2022 ופרק סיום העונה שודר לראשונה ב-13 במאי 2022. פרק בכורת העונה שודר לראשונה ב-23 באוגוסט 2022 ופרק סיום העונה שודר לראשונה ב-11 באוקטובר 2022. 12 המתמודדים חולקו לארבע קבוצות: קבוצה א' (הדלמטי, התינוקת והעכברה), קבוצה ב' (לחם הזנגביל, הפיל והפרעה), קבוצה ג' (הכלה, הצב והקואלה) וקבוצה ד' (הג'יני, הקוף והאביר). לאחר ארבע הדחות ארבעת הקבוצות אוחדו לקבוצה אחת עד הגמר. לאחר ההדחה החמישית הצטרף לקבוצה המאוחדת מתמודד חדש: הדוב. הדוב הצטרף לאחר איחוד הקבוצות בפרק הרביעי פרק בכורת העונה שודר לראשונה ב-14 באפריל 2023 ופרק סיום העונה שודר לראשונה ב-2 ביוני 2023. 12 המתמודדים חולקו לארבע קבוצות: קבוצה א' (הצביה, העיט והמכשפה), קבוצה ב' (הגמל, החייזרית והברווז), קבוצה ג' (המדוזה, ההאסקי והזחל) וקבוצה ד' (הלמה, עוף החול והזברה). לאחר ארבע הדחות ארבעת הקבוצות אוחדו לקבוצה אחת עד הגמר. לאחר ההדחה החמישית הצטרף לקבוצה המאוחדת מתמודד חדש: הצמח הטורף. הצמח הטורף הצטרפה לתחרות בהדחה השביעית, ולכן לא הייתה חלק מאף קבוצה. אתר האינטרנט הרשמי של הזמר במסכה (בצרפתית) הזמר במסכה, ברשת החברתית פייסבוק הזמר במסכה, ברשת החברתית אקס (טוויטר) הזמר במסכה, ברשת החברתית אינסטגרם "הזמר במסכה", במסד הנתונים הקולנועיים IMDb (באנגלית)
בוהדן סרנבסקי

בוהדן איהורוביץ' סרנבסקי (באוקראינית: Богдан Ігорович Сарнавський; נולד ב-29 בינואר 1995 בקייב שבאוקראינה) הוא כדורגלן אוקראיני המשחק בעמדת השוער בקבוצת לכיה גדנסק הפולנית. סרנבסקי גדל במחלקות הנוער של דינמו קייב, ארסנל קייב ושחטאר דונצק. בקריירה המקצוענית שלו שיחק בארסנל קייב, בשחטאר דונצק, בוורסקלה פולטבה, בוורס ריבנה ובלבוב מליגת העל האוקראינית, ובאופה מליגת העל הרוסית. ב-12 באוגוסט 2020 חתם סרנבסקי בדניפרו-1 מליגת העל האוקראינית. ב-1 ביולי 2021 הושאל למשך עונה לקריוובס מהליגה האוקראינית הראשונה. ב-24 במרץ 2022 חתם בהפועל תל אביב. שחטאר דונצק אליפות אוקראינה (1): 2013/2014 הגביע האוקראיני (1): 2015/2016 הסופר קאפ האוקראיני (3): 2013/2014, 2014/2015, 2015/2016 מדיה וקבצים בנושא בוהדן סרנבסקי בוויקישיתוף בוהדן סרנבסקי, באתר Transfermarkt בוהדן סרנבסקי, באתר Soccerway בוהדן סרנבסקי, באתר WorldFootball.net בוהדן סרנבסקי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בוהדן סרנבסקי".
קלינטון אנז'י

קלינטון מואה אנז'י (בצרפתית: Clinton Mua N'Jie; נולד ב-15 באוגוסט 1993) הוא כדורגלן קמרוני המשחק בעמדת החלוץ בראפיד בוקרשט. אנז'י התחיל את הקריירה שלו במחלקת הנוער של אולימפיק ליון ובשנת 2011 הצטרף לקבוצת המילואים של המועדון. ב-18 בנובמבר 2012 אנז'י ערך את הופעת הבכורה שלו בקבוצה הבוגרת בניצחון 0–3 נגד סטאד ריימס. ב-7 באוגוסט 2014 אנז'י הבקיע את שער הבכורה שלו בקבוצה בניצחון 1–2 נגד מלאדה בולסלאב במסגרת מוקדמות הליגה האירופית. 6 ימים לאחר מכן, חתם על חוזה בקבוצה עד לשנת 2019. מאוחר יותר באותו יום, כבש את שערו הראשון בליגה בניצחון 0–3 נגד לוריאן. את עונת 2014/2015 אנז'י סיים עם מאזן של 73% איומים למסגרת מתוך ניסיונות ההבקעה שהיו לו במהלך העונה, שני אחרי זלאטן איברהימוביץ' מפריס סן ז'רמן, שסיים את העונה עם 74%. ב-15 באוגוסט 2015, אנז'י חתם לחמש שנים בטוטנהאם הוטספר מהפרמייר ליג תמורת 12 מיליון אירו. ב-17 בספטמבר אנז'י ערך את הופעת הבכורה שלו בקבוצה בניצחון 1–3 נגד קרבאך במסגרת שלב הבתים של הליגה האירופית. ב-10 בדצמבר 2015, קרע את הרצועה המדיאלית ונעדר כחמישה חודשים מהמגרשים. ב-31 באוגוסט 2016, אנז'י הושאל לאולימפיק מרסיי עד לסיום העונה, עם אופציה לרכישה. ב-11 בספטמבר אנז'י ערך את הופעת הבכורה שלו בקבוצה במשחק הליגה נגד ניס. ב-16 ביולי 2017, מרסיי מימשה את האופציה על אנז'י שחתם במועדון. ב-17 בספטמבר כבש צמד בניצחון נגד אמיין. ב-25 ביולי 2019, אנז'י חתם לארבע שנים בדינמו מוסקבה מליגת העל הרוסית. ב-29 ביולי 2022 אנז'י חתם בסיוואספור מליגת העל הטורקית. ב-6 בספטמבר 2014 אנז'י ערך את הופעת הבכורה שלו בנבחרת קמרון, בו גם כבש את שער הבכורה שלו. 4 ימים לאחר מכן, כבש צמד בניצחון 1–4 נגד חוף השנהב. אנז'י השתתף עם הנבחרת 4 פעמים בגביע אפריקה לאומות. בחצי גמר גביע אפריקה לאומות 2021, אנז'י החמיץ את הפנדל האחרון של קמרון שהוביל להדחתה של הנבחרת ולעלייתה של מצרים על חשבונה. נכלל בסגל נבחרת קמרון לטורניר גביע אפריקה לאומות 2023. נבחרת קמרון גביע אפריקה לאומות: 2017 מדיה וקבצים בנושא קלינטון אנז'י בוויקישיתוף קלינטון אנז'י, ברשת החברתית אינסטגרם קלינטון אנז'י, באתר Transfermarkt קלינטון אנז'י, באתר Soccerway קלינטון אנז'י, באתר BDFutbol קלינטון אנז'י, באתר WorldFootball.net קלינטון אנז'י, באתר National Football Teams קלינטון אנז'י, באתר FootballDatabase.eu קלינטון אנז'י, באתר ESPN Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
דוידה קלאבריה

דוידה קלאבריה (באיטלקית: Davide Calabria;‏ נולד ב-6 בדצמבר 1996 בברשיה, איטליה) הוא כדורגלן איטלקי המשחק בעמדת המגן הימני בקבוצת מילאן. קלאבריה הצטרף למחלקת הנוער של מילאן ב-2006, ועבר בכל מחלקות הנוער של המועדון, הוא ערך את הופעת הבכורה שלו בסרייה א' ב-30 במאי 2015 בניצחון על אטאלנטה, כשהחליף את מתיה דה שיליו. קלאבריה תפס את המקום בהרכב של מילאן בעונת 2017/2018 לאחר פציעתו של אנדראה קונטי. באותה עונה גם כבש את שער הבכורה שלו בניצחון נגד רומא. ביולי 2021 האריך את חוזהו במילאן עד שנת 2025. ב-15 בספטמבר שיחק לראשונה בליגת האלופות כשהוא עונד לראשונה את סרט הקפטן בהפסד 2–3 לליברפול. בעונת 2021/2022 זכה באליפות איטליה עם מילאן. קלאבריה ערך את הופעת הבכורה שלו בנבחרת ב-11 בנובמבר 2020, במשחק ידידות נגד נבחרת אסטוניה. קלאבריה זכה עם נבחרתו במדליית הארד בטורניר ליגת האומות לאחר שהפסידו בחצי הגמר לנבחרת ספרד במשחק שבו עלה מהספסל בדקה ה-72 ובקרב על המקום השלישי ניצחו את נבחרת בלגיה 2-1 במשחק בו לא היה בסגל. מילאן הסופר קאפ האיטלקי: 2016 סרייה א': 2021/22 נבחרת איטליה ליגת האומות: (מקום שלישי באיטליה 2021) מדיה וקבצים בנושא דוידה קלאבריה בוויקישיתוף דוידה קלאבריה, ברשת החברתית אקס (טוויטר) דוידה קלאבריה, ברשת החברתית אינסטגרם דוידה קלאבריה, באתר Transfermarkt דוידה קלאבריה, באתר Soccerway דוידה קלאבריה, באתר WorldFootball.net דוידה קלאבריה, באתר National Football Teams דוידה קלאבריה, באתר FootballDatabase.eu Official: AC Milan confirm Davide Calabria has extended contract until 2025, ‏9.7.2021
אופנת מלכת היופי

מדי שנה המועמדות בתחרות מלכת היופי של ישראל לבושות במהלך הופעתן בבימת התחרות בביגוד של מיטב המעצבים ורשתות האופנה המובילות בישראל. מדי שנה יש לתחרות מעצב אופנה ראשי המעצב למתמודדות את שמלות הערב, איתן הן מופיעות בתחרות, וכמו כן מעצב את הביגוד גם למנחת התחרות. מעצב זה בדרך כלל גם מעצב לזוכות במקומות הראשונים את השמלות איתן הן מופיעות כשהן מייצגות את ישראל בתחרויות יופי בינלאומיות כמו מיס תבל ומיס עולם, בתחרויות אלה ישנו פרס על "התלבושת הלאומית הטובה ביותר" וב-1963 ישראל זכתה בתואר זה במיס תבל. בין המעצבים שהיוו את המעצבים הראשיים של התחרות נמנים בין היתר גלית לוי ודני מזרחי, שגם לקחו חלק בשיפוט בתחרות. ב-2001 עלו המועמדות לתחרות לבמה עם שרשרת שבה הכיתוב "גלית" על שם המעצבת. שמלה שזכתה לסיקור בינלאומי היא השמלה אותה לבשה לינור אברג'יל בתחרות מיס עולם הנקראה "שמלת השלום" עם דמויותיהן של יצחק רבין וביל קלינטון, עוד שמלה שזכתה לסיקור בינלאומי היא השמלה אותה לבשה אילנית לוי בתחרות מיס תבל שגם אותה עיצבה לוי אשר הייתה בצבעי הסוואה כללה וסט חסין כדורים (אפוד מגן) משובץ ביהלומים ופנינים. ב-2002 הופיעה מלכת היופי ימית הר נוי במיס תבל עם שמלה עליה מעוצבת המפה של ישראל עם דגל המדינה. כתר מלכת היופי אופנת ישראל באירוויזיון מיכל כרמון ומרב יודילוביץ', הלילה היפה ביותר של אילנית לוי, באתר ynet, 22 במרץ 2001 A. B. C. News, Miss Israel to Model Bulletproof Dress, ABC News (באנגלית)
בווריסוכוס

בווריסוכוס (שם מדעי: Boverisuchus; מילולית: "תנין בוואריה") הוא סוג נכחד של דמוי-תנין שחי בגרמניה ובמערב אמריקה הצפונית במשך האאוקן לפני 50.3 עד 41.2 מיליון שנה מזמננו. הסוג תואר בידי החוקר הגרמני אוסקר קון (אנ') וממצאי המאובנים שלו היו דומים לאלה של תנינאי דומה - הפריסטיכאמפסוס, אשר כיום נחשב למוטל בספק עקב מבנה עצמות לא מזוהה מספיק, שאולי השתייך למיני סוג זה. הוא היה קרוב גם לפלנוקרניה שחי באותה צורה. הבווריסוכוס היה תנינאי מהלך על רגליים ארוכות ביבשה, עם אצבעות דמויות פרסה והוא הגיע לפי הערכות לאורך של 3 מטרים בקירוב. היה לו עור מכוסה אוסטאודרם רך יחסית עם שיניים המזכירות שיני תרופוד, מה שגרם למספר חוקרים להתבלבל בינו לדינוזאור ולהוביל להשערה מוטעה שכמה דינוזאורים שרדו את הכחדת הקרטיקון. הוא היה טורף בעל לסתות דומות לאלה של אליגטור והתאימו ללעיסת טרף בעוצמה גבוהה. ככל הנראה הוא ניזון מיונקים קטנים וזוחלים ביערות של גרמניה ואמריקה הקדומים. מדיה וקבצים בנושא בווריסוכוס בוויקישיתוף בווריסוכוס, באתר האנציקלופדיה של החיים (באנגלית) בווריסוכוס, באתר GBIF (באנגלית)
Love Me Anyway

"Love Me Anyway" הוא סינגל של הזמרת האמריקאית, פינק, בשיתוף עם זמר הקאנטרי האמריקאי, כריס סטייפלטון, שנמצא באלבום האולפן השמיני של פינק, Hurts 2B Human. השיר יצא, על ידי חברת התקליטים RCA רקורדס, ב-17 בספטמבר 2019. נכון למרץ 2022, השיר הושמע למעלה מ-11 מיליון פעמים ביוטיוב, ולמעלה מ-45 מיליון פעמים בספוטיפיי. מידע על היצירה "Love Me Anyway" באתר מיוזיק בריינז סרטון השיר "Love Me Anyway" באתר יוטיוב P!nk - Love Me Anyway ft. Chris Stapleton (Official Audio), נבדק ב-2022-03-21 Love Me Anyway (feat. Chris Stapleton), 2019-04-25, נבדק ב-2022-03-21 Langeler, Wes (16 בספטמבר 2019). "Pink & Chris Stapleton To Send Powerhouse Duet, "Love Me Anyway," To Country Radio". WhiskeyRiff. נבדק ב-25 באוקטובר 2019. {{cite web}}: (עזרה) "Hot/Modern/AC Future Releases". נבדק ב-1 בנובמבר 2019. {{cite web}}: (עזרה) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
כובס

כובס הוא איש אשר עושה כביסה, ומנקה במים מוצרי בגדים, בד וטקסטיל. המונח פחות בשימוש בעולם של היום, לנוכח המצאת מכונת הכביסה. ביוון העתיקה, לא היה פסול, חריג או משפיל בנסיכה או שפחה שמכבסת בגדים. נאוסיקה באודיסיאה, בתו של מלך הפאיאקים אלקינואוס, הייתה מכבסת פעמים רבות את בגדיה. עם זאת, בתקופות אחרות בהיסטוריה, כגון במאה ה-17 ובמאה ה-18, עבודת הכיבוס הוגדרה על ידי רבים כעבודה נשית, מלוכלכת ולא רווחית. נשים נכפו לעשות כביסה והתמודדו עם תנאי מחיה קשים בבתי המחסה מגדלנה. בצרפת של המאה ה-19, הדעות היו חלוקות עוד יותר, והיו תפקידי כיבוס רבים לנשים (כגון: blanchisseuse, lavandière, laveuse, buandière, repasseuse ועוד), אך באופן כללי, המכבסות היו מאוד מוערכות בחברה ובתרבות הצרפתית, ולאורך ההיסטוריה הצרפתית אף הוקמו פסטיבלים בשבילהן (בדרך כלל בתקופת התענית). ג'ורג' השלישי, מלך הממלכה המאוחדת כל כך העריך את המינקת שלו, עד שבתה מונתה לכובסת בבית המלוכה שלו, נאמר אז "מקום מכובד בעל שכר רב". בתרבויות רבות, עבודת הכיבוס נתפסה כ-"עבודת לנשים", ולכן בית הכביסה של הכפר נהפך למרחב בו הנשים יכולות לדבר אחת עם השנייה בזמן שהן מכבסות בגדים. אף על פי שלעבודת הכיבוס יש היסטוריה עשירה, התפשטותן של מכונות כביסה ומכבסות הפכו את עבודות הכיבוס למיותרות ברוב חלקי העולם. מדיה וקבצים בנושא כובס בוויקישיתוף Monjaret, Anne (1995). "La Fete de la Sainte-Catherine a Paris dans les Annees Folles". Ethnologia Europaea: Journal of European Ethnology. 25 (1): 150. George III (King of Great Britain), George the Third, his Court, and family, 1820, עמ' 73. (באנגלית)
אנדי ייאדום

אנדי קיירה ייאדום (באנגלית: Andy Kyere Yiadom; נולד ב-2 בדצמבר 1991) הוא כדורגלן גנאי-אנגלי המשחק בעמדת המגן הימני ברדינג. ייאדום נולד בהולווי, לונדון רבתי להורים ממוצא גנאי. הוא התחיל את הקריירה שלו בקבוצת הנוער של ווטפורד. בקיץ 2010 חתם בהייס אנד יידינג יונייטד מהליגה החמישית. באוגוסט 2011, ייאדום חתם בבריינטרי טאון. ב-31 בינואר 2012 ייאדום חתם בבארנט מהפוטבול ליג השנייה. ב-18 בפברואר 2012 ערך את הופעת הבכורה שלו בקבוצה בהפסד 1–2 לשרוסברי טאון. ב-10 במרץ הבקיע את שער הבכורה שלו בקבוצה בניצחון 1–2 נגד פורט וייל. במאי 2016, ייאדום חתם לשנתיים בבארנסלי מהפוטבול ליג צ'מפיונשיפ. ב-10 באוגוסט 2017 סיכם בהארדספילד טאון אך כעבור שבוע העסקה בוטלה. ב-31 באוגוסט סיכם בסוונסי סיטי מהפרמייר ליג, אך החוזה לא עבר בזמן ולכן נשאר בבארנסלי. באותה עונה שימש כקפטן המועדון. ב-17 במאי 2018, ייאדום חתם לארבע שנים ברדינג. בצעירותו, שיחק בנבחרת אנגליה ג' במדיה רשם 4 הופעות וכבש 2 שערים. בנובמבר 2016 זומן לראשונה לסגל נבחרת גאנה. ב-25 בינואר 2017 ערך את הופעת הבכורה שלו בנבחרת גאנה בהפסד 0–1 למצרים במסגרת גביע אפריקה לאומות 2017. בארנט נשיונל ליג: 2014/2015 מדיה וקבצים בנושא אנדי ייאדום בוויקישיתוף אנדי ייאדום, ברשת החברתית אקס (טוויטר) אנדי ייאדום, באתר Transfermarkt אנדי ייאדום, באתר Soccerway אנדי ייאדום, באתר National Football Teams אנדי ייאדום, באתר FootballDatabase.eu
המנון ברצלונה (כדורגל)

השיר של בארסה (בקטלאנית: Cant del Barça) הוא ההמנון הרשמי של מועדון הכדורגל ברצלונה. הוא נכתב ב-1974 כדי לחגוג את יום השנה ה-75 למועדון. המילים נכתבו על ידי ז'אומה פיקאס וג'וזפ מאריה אספינאס ואת הלחן הלחין מנואל ואייס. הפזמון זכה להופעת בכורה רשמית ב-27 בנובמבר 1974 בקאמפ נואו לפני משחק בין ברצלונה לגרמניה המזרחית על ידי מקהלה בת 3,500 איש שנוצחה על ידי אוריול מרטורל. ב-28 בנובמבר 1998, במהלך חגיגות המאה למועדון, הוא בוצע על ידי הזמר והיוצר הקטלוני ז'ואן מנואל סראט בתום פסטיבל בקאמפ נואו. מאז 2008/09 השיר מודפס על חולצות העתק רשמיות של ברצלונה. סרטון השיר "המנון ברצלונה" באתר יוטיוב היסטוריה של ההמנונים הרשמיים של ברצלונה (בקטלאנית) המנון ברצלונה בערוץ הרשמי של הקבוצה ביוטיוב. טוט אל קאמפ, באתר בארסה מאניה, ‏15 ביולי 2011
חיים חזן (הראשון)

הרב חיים חזן (הראשון) (? - 1712) היה רב, פוסק ודרשן באזמיר ובירושלים ושד"ר. מחבר ספר שנות חיים. נולד באזמיר לרב יוסף חזן, מחבר ספר עין יהוסף, ובנו של הדיין הרב אליהו חזן. עלה לארץ ישראל והתיישב בירושלים בשנת 1700, ובשנת התס"ד יצא לשליחות מצווה יחד עם הרב אברהם רוויגו לטובת כוללי הספרדים בירושלים. בשנת תע"ב נפטר בפולין במהלך שליחותו זו. בנו היה הרב דוד חזן, מחבר ספר חוזה דוד. חיבר את ספר שנות חיים (ויניציאה תנ"ג) - דרושים למדניים על חמישה חומשי תורה וקצת כללי התלמוד. החיבור מלא בפירושי סוגיות ע"פ הראשונים ובעיקר בעלי התוספות. לספר הקדמה מאת אבי המחבר וכן מאת רבי אליהו הכהן. בנוסף, לספר הסכמה משותפת מרבני אזמיר - הרב ישראל בנבנישתי (השני, בנו של החבי"ב) והרב שלמה הלוי. המהדורה שלפנינו היא מהדורה שנייה, לאחר שהראשונה הושמדה בשרפה שאירעה באזמיר. בספר הספד לרב שלמה אלגאזי. תשובות שלו מופיעות בספר גנת ורדים לרבי אברהם הלוי, לגבי חליצה לאיטר, ובשאלה האם לכסף שנמצא בבנק יש דין מלוה או שדינו כשאר נכסים לעניין ירושת הבעל, שם מסכים לדברי המחבר רבי אברהם, שיש להם דין הלוואה. אנציקלופדיה לחכמי טורקיה, עמוד 229. שם הגדולים, מערכת ספרים, ערך שנות חיים. רבי חיים חזן, שנות חיים, ויניציאה תנ"ג, באתר היברובוקס רבי חיים חזן, ‏שנות חיים, באתר הספרייה הממלכתית של רוסיה שם הגדולים, מערכת ספרים אות ש' ערך שנות חיים גנת ורדים, חלק אבן העזר, כלל ב' סימן ג' גנת ורדים אבן העזר כלל ד סימן י"ט ערך זה הוא קצרמר בנושא רבנים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.